
DÖRMÖGS 


Dörmögő Dömötör, 
a Magyar Uttörők 
Szövetségének 
lapja, 3—7 éves 
gyerekeknek. 


Megjelenik havonta, 


XXXI. ÉVF. 5. sz. 


Az ünnepek sorában — szerintetek — me- 
lyik az első? A legszebb? .. . 

Lehetséges, hogy nem mindenki ért vele 
egyet, de én azt gondolom, hogy a születésnap. 
Különleges varázsa napokig izgalommal tölt el 
bennünket. Úgy érezzük, valami rendkívüli 
történik körülöttünk. És nemcsak az ünne- 
peltnek kedves és felejthetetlen esemény a 
születésnap, hanem azoknak is, akik köszön- 
tik — szép szóval, tortával, ajándékkal. 

Nos, most szeretett újságunk, a DÖRMÖ- 
GŐ DÖMÖTÖR születésnapját üljük. Még- 
hozzá a harmincadikat! Harminc esztendővel 
ezelőtt — 1957-ben — jelent meg első száma. 
Mikor volt az?... Nagyon régen! A szüleitek 
lehettek akkor annyi idősek, mint amennyi ti 
vagytok most. Azóta az újság is megnőtt — 
nagyobb lett, vastagabb s talán kicsit szebb is, 
mert jobb papíron készül. Egyben azonban 

gyerekeknek, mint születésekor volt, s ugyan- 
olyan kedvesen és szeretettel szól hozzájuk, 
mint akkor. 

Talán érdekel benneteket, honnan kapta 
nevét az újság? Ki volt a keresztapja? Nos, a 
keresztapja Sebők Zsigmond író volt, aki — 
még az újság megszületése előtt sok-sok évvel 
— számos érdekes történetet írt a Dörmögő 
Dömötörnek nevezett, kedves mackó úrról és 
a családjáról. Sebők Zsigmond könyveit a 
könyvesboltokban és a könyvtárakban ma is 
megtalálhatjátok. Rá — a keresztapára — em- 
lékezünk a következő oldalon kezdődő elbe- 
szélésével. 

És mit mondjunk az ünnepeltnek a születés- 
napján? 

A szokáshoz híven azt, hogy éljen sokáig, 
legyen egészséges, boldog és megelégedett — 
mindannyiunk nagy örömére. 


gyerek Főszerkesztő; Kelemen Sándor. 
t, Poztafiók 112. 1502 Telefon; 668457 


Belső munkatársak: 
Kun Mi 
ölyeészérkoszési 
Kovács Endre 
képszerkesztő, 
Madár Eszter 
levelező, 

Bálint Lajosné 

szerk, adminisztráto 


SEBŐK ZSIGMOND 


A fogas és a keszeg 


A fogas vígan úszkált a Balatonban. Megszó- 
lítja egy kis keszeg: 

— Jó napot kívánok, Fogas uram! Merre sé- 
tál uraságod? 

A fogas dölyfösen felelt: 

— Hé, te hitvány kis halacska, hogy mersz 
engem megszólítani? 

A keszeg csudálkozott. Ezt dadogta: 

— Nem gondoltam, hogy megbántom ezzel 
Fogas uramat, bocsánatot kérek. 

A fogast ez a mentegetőzés nem békítette ki. 

— Nem gondoltad? Tudnod kellene, hogy 
egy közönséges keszeg sohase szólíthat meg 
egy fogast. Mi a keszeg? A Balaton koldusa. 
De tudod-e, mi a fogas? 

— Nem tudom. 

— A Balaton gyöngye. Nézz rám! Ugy-e, 

milyen szép vagyok? 

— Nagyon szép, Fogas uram. 

— Es milyen nagy vagyok! 

— Bizony jól megnőtt. 

— Hát még hozzá milyen ízletes vagyok! 
Az egész világ arról beszél, hogy a fogas a ha- 
lak királya. Nincs szálkám, testem akár a hó, 
a húsom finom. Hírem, nevem olyan általános, 
hogy nemcsak Budapesten, hanem a párizsi 
vendégfogadókban is balatoni fogast kérnek 
tartármártással az emberek. De kinek kellesz 
te, jámbor keszeg? Hiszen annyi a szálka ben- 
ned, hogy az emberek beléd se mernek ha- 


rapni, attól tartva, hogy a torkukon akad a 
szálka. 

A keszeg elismerte ezt. 

— Hát bizony szálkás, rossz hal vagyok 
én — mondta. 

— Legföllebb a sirálynak kellesz, te sze- 
gény! — gúnyolódott a fogas, majd ismét fel- 
tette a kérdést: 

— De hát hogy mertél engem megszólíta- 
ni, te, aki senkinek se kellesz, én pedig még 
a király asztalán is helyet kapok? 

— Még nem tudtam, hogy ilyen nagy úr, 
Fogas uram. Ha tudtam volna, hogy nagy jó 
uramat tartármártással eszik Budapesten és 
Párizsban, rá se mertem volna nézni. Bocsás- 
son meg vakmerőségemért! 

— Jól van, megbocsátok — felelt a fogas. — 

De nézd csak meg, ki áll ott a korlátnál? 

— Andris áll ott a parton. 

— Mit csinál ott? 

— Egy hosszú bot van a kezében, a botról 
fonál csüng. A fonálon valami golyócska fehér- 
lik. 

— Eredj, nézd meg, mi az a golyócska? 

A keszeg a parthoz úszott, és megnézte, 
sőt, meg is kóstóltaa golyócskát, amely ke- 
nyérgalacsin volt. 

— Hiszen ez ennivaló! — gondolta öröm- 
mel a keszeg, és bekapta a galacsint. 

Erre várt csak Andris. Hirtelen megrántot- 
ta a botot és a halacska éles fájdalmat érzett, 
majd rémülten látta, hogy valami kikapja a 
vízből. Hiába vergődött, nem tudott visszame- 
nekülni a Balatonba. 


A fogas hasztalan várta a keszeget. 

— Elmegyek már, megnézem, hol késle- 
kedik a mihaszna! — gondolta. 

A part felé úszott, és ő is meglátta a fehér 
galacsint. Andris azóta új csalogató étket tett 
a horogra. 

— Vajon mi lehet? — tűnődött a fogas. — 
Én bizony megeszem! 

Bekapta a galacsint, s úgy járt, mint a ke- 
szeg. Csakhamar ő is Andris nagy lábasában 
lubickolt, melyet a kis horgász a halak számára 
megtöltött vízzel. Bezzeg örült a fiú a szép 
nagy halnak, de a keszeg is a társának. Ezt ki- 
áltotta: 

— Nini, Fogas uram! Hát uraságod is ho- 
rogra került? No, ne búsuljon, hiszen most 
már a Balaton vize helyett pompás tartármár- 
tásba kerül. 

Fogas uram mégis búsult. Egyszerre beszél- 
getést hallott. Klári kérdezte: 

— Fogtál halat, Andris? 

Andris büszkén felelt : 

— Fogtam egy gyönyörű fogast és egy kis 
keszeget. 

— Jó lesz ebédre! 

— A fogas nagyon finom eledel tartármár- 
tással, azt megfőzzük ebédre, de a keszeg szál- 
kás, ízetlen, kicsi, visszadobom a Balatonba. 

Vissza is dobta. 


— De szeretnék keszeg lenni! — sóhajtotta 
a fogas a lábasban. 
— Nem szeretnék fogas lenni! — ujjongott 


a keszeg a Balatonban. 

x (114 tal Száll az idő, száll a széllel, 
b hóhullással, napsütéssel, 
hátán immár harminc évvel. 


Dörmögőék nagy családja 
megérkezett a portánkra. 
Berci, Marci, kicsi Borka 
beköltözött hozzánk sorba. 
Harminc éve laknak nálunk, 
a Dörmögő szép lakásuk. 
Kertjük is van, benne minden: 
dió, málna, minden ingyen. 
Szeretnek ők nálunk lakni, 

a lapunkban viháncolni, 
gyurmát gyúrni, sütni, főzni, 
korcsolyázni, kergetőzni. 


Mind a három medvebocs 
bátor, ügyes és okos. 
Néha ugyan bajt kevernek, 
egymással is összevesznek. 

" De kibékül mind a három, 
Így van ez.már télen, nyáron. 

HORGAS BÉLA 

99 Május, majális, orgona és léggömb — ez a 
május a kedvenc hónapom!" Ezt nem én mon- 
dom, és Széltoló se mondja, de mindketten 
egyetértünk vele. S hogy ki mondja akkor? 
Hát Zsumbizsum, aki meglehetősen mogorva 
fickó, de tavasz végére, nyár elejére mindig 
magához tér, kivirul, társaságba jár, vicceket 
mesél. Zsumbizsum mogorvasága amolyan téli 
bánat, téli zordulat — nagyon rosszul tűri a hi- 
deget. A fagy meg — úgy érzi — egyenesen az 
ő bosszantására csikorog. Télen szinte ki sem 
mozdul báránybundával bélelt házából. Hátát 
a mustárszínű cserépkályhának támasztja és 
várja a tavaszt. Zsumbizsumban van ilyenkor 
valami medveszerű... Ahogy megmozdulnak 
a rügyek, kimerészkedik az utcára. Áll a sarkon 
sárga kabátban, kék csizmában. Kék szakálla 
leng. Egy napon aztán... De a történetet me- 
sélje Széltoló, vele esett meg! 


— Hogy mi történt egy napon? Nos, csak 
annyi, hogy öreg barátom, a télen mogorva 
Zsumbizsum bekopogtatott hozzám és földre 
sütött szemmel, izgatottan akadozva elmond- 
ta: meghívót kapott egy majálisra! , Május, 
majális, orgona és léggömb — ez a május a ked- 
venc hónapom, Széltoló, és mulatságba hívnak 
a tündérek, még hozzá egy Tipi-Tupa-Tapa- 
Lapa nevű tündér, aki velem szeretné eljárni 
a Lila orgonákat... Széltoló, én nem tudok 
táncolni... Széltoló, én nem tudom, hogy a 
Lila orgonákat hogyan kell járni... mi az?... 
Széltoló, segíts!" Így panaszkodott, kérincsélt 
az én öreg barátom, és talán mondanom se kell, 
hogy azonnal tudtam, mit kell tennem. Az 
ilyen roppant nagy bonyodalmak valójában 
roppant egyszerűek... És hát, ugyebár, isme- 
rős voltam a tündérek közt is, abba a bizonyos 
bálba is volt meghívóm. 


— ,Zsumbizsum!", szóltam szigorúan. ,,Tán- 
colni mindenki tud, aki akar, és ha valakinek 
olyan elképesztően nagy a szerencséje, hogy 
Tipi-Tupával járhatja, arra meg egyszerűen 
csodálatos élmények várnak!" , Mi az az él- 
mény?", kérdezte Zsumbizsum, és én elma- 
gyaráztam neki, hogy az élmény maga a tánc, 
a majális, a tündérek, a zene és az orgonaillat, 
csakhogy ehhez Zsumbizsumnak kissé át kell 
vedlenie... Kívül és belül egyaránt. Ilyen 
mosztra, durva csizmában ugyanis szegény 
Tipi-Tupa lábacskája veszélybe kerülne, és ő 
maga is csak cammogni tudna. Pedig ott szö- 
kellni kell... Könnyedén, vidáman... Le a 
göncöket, a terheket, és föl a fejet meg a tán- 
cos topogókat, a selyem-és a papírruhákat. 
Zsumbizsum gyorsan átöltözött, és amikor 
belepillantott a tükörbe, bizony alig ismert 
magára. . . 


HORGAS ÁDÁM rajzai 


— Nem mondom, hogy nem izgultam kicsit, 
mikor az átvedlett Zsumbizsummal megér- 
keztünk az orgonabokrok közé, a tündérma- 
jálisba. . . Tipi-Tupát jól ismerem, tudom, hogy 
csodálatosan tud táncolni... — Zsumbizsum 
külsőleg illett hozzá, de mi lesz vajon a bel- 
sejével? Sikerült-e a mosztra csizmákkal együtt 
a mogorvaságot is levetkőznie teljesen? Sike- 
rült-e a lengeteg orgonaszínű kabáttal előcsa- 
logatni a vidámságát? . . . Nem kellett sokáig iz- 
gulnom. . . Amikor megszólalt a harmonika és 
fölcsendült a réges-régi dalocska, hogy ,Lila 
orgonák, oly dús a lombotok. . .", akkor Tipi- 
Tupa és Zsumbizsum, oly fergetegesen és még- 
is egyenletesen ropta a táncot, hogy mindenki 
megállt és őket nézte. . . Én is. . . Ahogy a tün- 
dérekre pillantottam, észrevettem, hogy a 
csodálkozástól a szájuk is tátva maradt. Bizony. 


cr3ék 


MARKÓ BÉLA 


Sárkányos kirándulás 


Erdő mélyén van egy forrás, 
forrás mellett sűrű páfrány, 
páfrány közt lakik egy sárkány. 


Nem nagy sárkány, csak fióka, 
az is lehet, hogy gyikocska, 
mert csak hallgat, s nem fúj lángot. 

P at v 
Feje is csak egy van neki, JJÁNKY BÉLA: ve 
a legyeket ijesztgeti, vevvte Ta 
s nem hajlandó vitézekkel verekedni. ; Pat akba nézek 
j ; kana" 
Mit tehetnek hát a bátrak, új Patakba nézek, 
akik sárkány után járnak? ki fut, fut a víz, 
Forrás mellé lehevernek s szalonná K viszi a tükre 
, few § arcomat is. 

Viszi, sodorja, 
csillan a kép, 
zuhatag őrli, 
malomkerék. 


Úszik az Olton 
tört sugara, 
tengerbe hordja 
a vén Duna. 


. Rakd össze, teng 
z arcomat, 
vond fényébe a 
atrózokat. 


"BALLA LÁSZLÓ 
Hinta 


Mint a 
tinta, 

kék az ég, 
hív a 
tiszta 
messzeség, 
int a 
hinta: 
vársz-e még 

Dehogy várok — nem várok, 
a hintába beszállok, 

pajkos nyári szél vagyok, 
szelet csapva suhanok, 
tetők, tornyok alattam, 

kár, hogy fent nem maradtam, 
suhanok már, mint a kő, 
ugrál-táncol száz tető, 

s én, mint zászló, lobogok, 
mint egy nagy szív, dobogok, 
én vagyok a nyár szíve, 

nyári kedv visz messzire. . . 


hinta! 

Kék az ég! 
Hint a 
tiszta 
messzeség 
rám millió sugarat 
szél-suhintva 
száll a hinta, 
száll a tinta 
színű, tiszta 


— Majd én: , Kedves barátaim! 
Ma van a hatodik születésnapom. 
Szeretném, ha együtt ünnepelnétek 
velem. Gyertek el hozzám az elvará- 
zsolt szobába! 
Szeretettel vár benneteket: Katus" 
— Mit vigyünk neki? 
— Tökmagot! 
— Inkább tortát! 
— De Katus a tökmagot szereti! 
— Akkor vigyünk tökmagtortát : 
Sütőtök a tésztája, 
tökmagbél a tölteléke, 
gyertyaszál a tetejére! 


si K; kopogtat korán reggel 

a szőnyegóvoda ajtaján? 
— A postás! Mindenkinek jó napot! 
— Szép jónapot! Mit hozott? 


kezési 1 a z .. 4 
Hy vér ár , — Mit vigyünk még? 
kak e e! — Fűzzünk láncot! 

— Katus! 


— Tökmag láncot! 
— Es írjunk egy tökmagköszöntőt. 
— Gyerünk! Én bekopogtatok az ajtón! 
— Ki kopog? 
— A köszöntők! 
Jó reggelt és jó napot, 
minden napra holnapot, 
három marék tökmagot, 
boldog születésnapot! 


— A manólány? 

— . . . Manólány?! A manóba. . . Kár, hogy 
tovább kell mennem... Minden jót! 

— Viszontlátásra! Jó napot! 

— Mi van a levélben? 

— Olvasd! 

— Én nem tudom, olvasd te! 

— Én sem tudom. 


— Fogadd a tortát, mi sütöttük! 
— Es a láncot, magunk fűztük! 
— Köszönöm barátaim, kerüljetek beljebb! 
Nézzetek szét az elvarázsolt szobában: 
lenn a szőnyeg, fönn a lámpa, 
ágy fölött kép, sarokban kályha. 
S most kezdődjék a varázslat. . . 
Elpattintok egy tökmagot: 
tengerparti homokká változik a szőnyeg. . . 
Második pattintás : 
fényes nappá változik a lámpa. . . 
Harmadik pattintás: 
suttogó erdőre nyíló ablak 
az ágy fölötti kép... 
Negyedik pattintás: 
brummogó medve a sarokban álló kályha. 
Foglaljatok helyet a puha homokszőnyegen. . . 
Ünnepeljük együtt ezt a szép napot! 
— Jó egészséget, jó kedvet Katus! 
— Sok-sok boldog születésnapot! 


írta és rajzolta: Döbrentey Ildikó 


KOVÁCS LAJOS 


AP CA Aa ÖR szi 


Mesék rólam: — ötödik folytatá 


A hegy csupa lihegés, 

a völgy csupa rohanás, 
bámészkodás az egész nap, 
az álom meg nagy bolondság! 


Szülinapom csupa vers, 

de a reggel csupa morc, 
sánta paripa az ágy is, 

s csupa kapkodás a házunk. 


Mennyi dobogás a föld! 

A hajhúzás csupa könny. 
Csupa szürcsölés a leves, 
s anya csupa fejcsóválás. 


Csupa út az egész nap! 
Minden csupa Valami! 

En is csupa piszok vagyok, 
pedig most adtak rám tisztát! 

EZ A MELLÉKLET, EMELD KI A LAPBÓL! 


Rajzfilmjáték 

Vegyél egy füzetet! A túloldali képeket vágd 
ki a vastag, fekete vonalak mentén! Ragaszd fel 
valamennyit sorban a füzet felső sarkába! Pör- 
gesd meg a lapokat! A tulipán a szemed láttára 
fog kibújni a földből, megnőni és kinyílni. 


Ha még nem találtál ki ajándékot az óvó néni- 
nek, vagy a tanító néninek, ez éppen megfelel- 
ne! A füzet elejét kedved szerint díszítheted. 


Wharék Veronika 


Mit rejt a folyóirat-olvasó? 


Egyik reggel levelet találtak a postaládában. 
A levélke azt tudatta, hogy a Vörösmarty ut- 
cában megnyitotta kapuit az új könyvtár. 

— No, ezt megnézzük! — döntöttek még 
aznap délután, és Apja kézenfogta a Fiát. 

Szép új épületben volt a könyvtár, sok te- 
remmel, termecskével. Zenekuckónak nevez- 
ték el azt a szobácskát, ahol lemezt lehetett 
hallgatni fülhallgatón, a kamaszoknak külön 
szoba jutott. A könyvespolcok előtt itt nem 
olvasóasztalok és székek sorakoztak, mint az 
olvasóteremben, hanem párnák. Itt üldögéltek, 
hasaltak is egy-egy könyv mellett a hetedikes- 


FOLYÓIRATOLVASÓ 


nyolcadikosforma fiúk és lányok. A gyerek- 
könyvtári részlegben még játékok is voltak, 
még LEGO is, ezzel hívogatták-csalogatták 
azokat a gyerekeket, akik még igazán nem ba- 
rátkoztak meg a könyvekkel. 

De Sárkánygyereket most jobban érde- 
kelte az a kanyargós falépcső, mely az emeletre 
vezetett. Arra vonszolta kísérőjét. A lépcső 
végén egy újabb ajtó. Rajta a felirat : 

FOLYÓIRATOLVASÓ 

Sárkánygyerek hamar megértette, hogy itt 
az újságok, napilapok, minden hónapban meg- 
jelenő folyóiratok sorakoznak a polcokon. 


Egyik fejével azonnal hozzálátott a Búvár bön- 
gészéséhez. Másik fejével a Technika Világát 
csodálta. Két feje is — csaknem összeveszett 
rajta — az Autó-Motort választotta, a követ- 
kező egyenesen az Elet és Tudományra volt 
kíváncsi, a legokosabb pedig egy angol nyelvű 
vastag képes újságra kapott rá, a világ külön- 
böző országairól, népeiről talált benne okulni 
való fotográfiákat. 

— Nézd, Apja, már a legújabb űrhajósok is 
benne vannak! 

Apja ekkor már rég másfelé figyelt. Az alsó 
polcon talált valami érdekeset. Olyan vastag 
volt, akár egy könyv, de mégis olyanok voltak 
a képei, mint egy folyóiratnak. 


A Sárkánygyerek apja magába feledkezve 
lapozgatta. A Sárkánygyerek odalopakodott; 
olyan ismerősek is voltak azok a rajzok, meg 
nem is. 


— Hát persze, hogy ismerősek! — moso- 
lyodott el Apja, amikor észrevette, hogy fia 
ráfigyel. 


— Ezek itt mind a Dörmögő Dömötör pél- 
dányai. 30 évfolyam. Keménykötésben. Amikor 
olvasni tanultam az iskolában, akkor ez az év 
volt éppen! Látom, ilyen volt az alakja, más- 
milyen mint most. Nézd itt ezt a mesét, ezt 
nagyon szerettem. Itt ezt a rejtvényt! Ezt be- 
küldte Nagyanyád, még jutalomkönyvet is 

Hiősag 


NEVELES 


GYÁRFÁS ENDRE 


— Én már tudom, mit készítek 
Dörmögőnek szülinapra — 
kiált Bori egy hatalmas 

fehér lapot lobogtatva. 


— Megrajzolom Apó arcát. 
Ráadásul ki is festem. 

A képet majd ajándékként 
adom át az ünnepesten. 


— Én is! Én is! — rikkant Berci. 


Papírt ragad, firkál, mázol. . . 
pt festékek fénylő szemmel 
Vére éznek rá a palettáról. 


éz ÉSE I — Marci bocs sem tétlenkedik; 
MR — összeszegel néhány lécet. 
ebe — Legyen illő fakerete 
Dörmi apó arcképének! 


Bori rajzán Apó képe 
éppen hogy csak meg nem szólal. 
Ám a bocslány festeni kezd... 

; TENEG SON ZSNKBTB 
"La lská Bercinek a festés megy jól. 
Rajzolásban ő a gyenge. 
Rajzán Dörmi olyan, mintha 
fülig érő szája lenne. 


Marci kész van a kerettel, 
de már látja: túl kicsi lett. 
Mindkét festmény jóval nagyobb. 
Panaszkodik: — Szűk a keret. 


SZÁVAY EDIT rajzai 

— Nem lesz így jó — brummog Borka. 
— Mázolmány az enyém, nem kép. 
Berci dörmög: — Röstellném, ha 
rajzomat a falra tennék. 


— Tudjátok mit? — mondja Marci. 
— Vegyetek egy tiszta lapot! 

Bori, rajzolj! Berci, fesd ki! 

En meg újra barkácsolok. 


— Elkészültünk! 

Apó arcán 
meglátszik a nagy öröm. 
— Pontos, szép rajz. Pompás színek. 
Illő keret. . . Köszönöm. 


LENDVAI ILONA 
Találós kérdések 


Mondd meg, ki vagyok, 
kip-kop, kopogok. 
A kertészek várnak, 
gyógyítom a fákat. 

x (4IPI4Dy) 


A tolla hófehér, 

ha tömik, jó kövér. 

Azt kiáltja gi-gá-gá, 

nem repülök világgá! 
Ax (gy) 


Nyáron bundája vörös, 

télen szürkésbarna, 

füle hegyéig felér 

dús, bozontos farka. 

Tűhegyes kis fogával 

fenyőmagot rágcsál, 

ágon ülő fészkében 

hat fiókát táplál. 
(snyouu) 


Mi a közös bennük? 


Mondd ki hangosan a képen 
látható dolgok nevét! Mit hal- 
lasz? Mit tapasztalsz; mi a kö- 
zös bennük? Megfejtésként raj- 
zolj még egy tárgyat, ami közé- 
jük illik! Küldd el rajzodat 
Dörmögőnek! 


KOLTAI ÉVA rajzai 


Hallottam a 
halakat. 
Kurjongattak 
nagyokat. 

Nézd csak, az a 
jókora 

ponty a süllő 
sógora! 

Ej, haj, halleves 
rámás víztükörbe 
less! 


Mondd gyorsan! Melyik horgász fogta ki a sügért? 


md / 


Jőzőcske 
A bográcsban halleves készül. Az előkészített 


Wá nyersanyagok között van három olyan, ami nem 
Es való ebbe a finom ételbe. Melyek azok? 
Tudnál-e a kimaradt nyersanyagokból valami- 
97 lyen ételt készíteni? Mit? 


KOLTAI ÉVA rajzai 


Készíts akváriumot, ha van hozzá kedved! A halak pikkelyeit színezheted, ragaszthatsz rájuk 
egyik felükön felpödört színes körlapokat, vagy — halpénznek — fényes flittert is. Ha egy 
desszertes doboz belsejébe ragasztod, vagy cérnaszálra fűzöd az így elkészített halakat, szép akvá- 
riumod lesz. Még jobban mutat, ha az elejét bevonod folpack celofánnal. Játék is, ajándék is lehet! 


Összeállította RICHTERNÉ KROPF ANIKÓ 


Kedves gyerekek! 


Sokan megírtátok, 
hogyan köszöntötté- 
tek édesanyátokat az 
anyák napján. Diána 
rajzával mi is szere- 
tettel köszöntjük az 


A bihorkeresztesi óvodás rajza, 


Zalai Peti — győri olvasónk — úgy véleke- 
dik, hogy igazságos lenne, ha bevezetnék az 
apák napját is: 

, Anyák napja is van, gyereknap is, miért pont 
apák napja nincs?" 

Egyetértünk Petivel, lehetne apák napja is. 
Úgy gondoljuk viszont, hogy így, hétköznap is 
köszönthetnénk az apukákat. Kiválasztottunk 
nekik is egy képet, azt, amelyik legjobban tet- 
szett nekünk az újabban érkezett rajzok közül. 
Szerettel köszöntjük az apukákat! 

TORBÁGYI BERNADETT ! 91 j 
kaposvári olvasónk rajza 774 0 ! 


Persze nem az ün- 
neplés a legfontosabb. 
Az lenne a jó, ha a hét- l 


! 
köznapokat is szebbé [ay w 
tennénk, hiszen hét- I! Est 
köznap több van, mint ks ; i 
ünnepnap. . Örömmel ) As 


olvastam Pék Valcsiék 
híradását, nekik sikerült vidámmá varázsolni a 
hétköznapokat is: 

, Szomorúságaink ellenére is vidáman élünk. 
Az öcsém egy igazi klassz srác, és barátokra is 
találtunk. Egész kis csapat vagyunk! Laci bácsi, 
a barátaink apukája is egyedül neveli a gyerekeit, 
akárcsak bennünket anyu. Télen együtt szánkó- 
zunk, nyáron csónakázunk, horgászunk. Olyan 
jó így együtt! Millió puszit küldünk: Valcsi, Rudi, 
Ildi, Betti." 

Minden jót, sok vidámságot kívánunk nekik, 
és mindnyájatoknak. 


Dörmögöék 


Dörmögő Dőmőtör 


MADÁR ESZTER rajzai 


Márciusi számunk rejtvényeinek helyes megfejtése: 
a szél szót háromszor hallhattuk a Szélkiáltó 
című versből. 

A csibét azért nem láthattuk a képen, mert 
még nem bújt ki a tojásból, 

